CELEX: 32013R0497
Language: fi
Date: 2013-05-29 00:00:00
Title: Komission asetus (EU) N:o 497/2013, annettu 29 päivänä toukokuuta 2013 , Euroopan parlamentin ja neuvoston asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmien vahvistamisesta annetun asetuksen (EU) N:o 231/2012 muuttamisesta ja oikaisemisesta  ETA:n kannalta merkityksellinen teksti

30.5.2013   
            
            
               FI
            
            
               Euroopan unionin virallinen lehti
            
            
               L 143/20
            
         KOMISSION ASETUS (EU) N:o 497/2013,
   annettu 29 päivänä toukokuuta 2013,
   Euroopan parlamentin ja neuvoston asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmien vahvistamisesta annetun asetuksen (EU) N:o 231/2012 muuttamisesta ja oikaisemisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (1) ja erityisesti sen 14 artiklan,
   ottaa huomioon elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1331/2008 (2) ja erityisesti sen 7 artiklan 5 kohdan,
   sekä katsoo seuraavaa:
   
               (1)
            
            
               Komission asetuksessa (EU) N:o 231/2012 (3) vahvistetaan asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmät.
            
         
               (2)
            
            
               Kyseiset eritelmät voidaan saattaa ajan tasalle asetuksen (EY) N:o 1331/2008 3 artiklan 1 kohdassa tarkoitetun yhteisen menettelyn mukaisesti joko komission aloitteesta tai asiaa koskevan hakemuksen johdosta.
            
         
               (3)
            
            
               Eritelmien ajan tasalle saattamisen yhteydessä on tarpeen ottaa huomioon elintarvikelisäaineiden eritelmät ja analyysitekniikat, jotka on vahvistettu FAO:n ja WHO:n yhteisen elintarvikelisäaineita käsittelevän asiantuntijakomitean laatimassa Codex Alimentariuksessa.
            
         
               (4)
            
            
               Asetuksessa (EU) N:o 231/2012 on virheitä natriumbisulfiitin (E 222), natriumlaktaatin (E 325) ja ammoniumfosfatidien (E 442) eritelmissä. Nämä virheet olisi oikaistava.
            
         
               (5)
            
            
               Euroopan parlamentin ja neuvoston asetuksen (EY) N:o 1333/2008 liitteen II muuttamisesta alumiinia sisältävien elintarvikelisäaineiden käyttöä koskevien edellytysten ja käyttömäärien osalta 3 päivänä toukokuuta 2012 annetulla komission asetuksella (EU) N:o 380/2012 (4) elintarvikelisäaineet kalsiumalumiinisilikaatti (E 556) ja alumiinisilikaatti (kaoliini) (E 559) poistetaan asetuksen (EY) N:o 1333/2008 liitteessä II olevasta luettelosta 1 päivästä helmikuuta 2014. Näin ollen kyseisten elintarvikelisäaineiden eritelmät olisi myös poistettava.
            
         
               (6)
            
            
               Asetuksessa (EU) N:o 231/2012 on kaksi virhettä, jotka koskevat dinatriumguanylaatille (E 627) ja dikaliumguanylaatille (E 628) annettuja Einecs-numeroja (5). Nämä virheet olisi oikaistava.
            
         
               (7)
            
            
               Sen vuoksi asetusta (EU) N:o 231/2012 olisi muutettava, ja se olisi oikaistava.
            
         
               (8)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, eikä Euroopan parlamentti tai neuvosto ole vastustanut niitä,
            
         ON HYVÄKSYNYT TÄMÄN ASETUKSEN:
   1 artikla
   Muutetaan ja oikaistaan asetuksen (EU) N:o 231/2012 liite tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä toukokuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 354, 31.12.2008, s. 16.
   
      (2)  EUVL L 354, 31.12.2008, s. 1.
   
      (3)  EUVL L 83, 22.3.2012, s. 1.
   
      (4)  EUVL L 119, 4.5.2012, s. 14.
   
      (5)  Euroopassa kaupallisessa käytössä olevien kemiallisten aineiden luettelo (Einecs).
   
      LIITE
      Muutetaan ja oikaistaan asetuksen (EU) N:o 231/2012 liite seuraavasti:
      
                  1)
               
               
                  Muutetaan kohta E 222 NATRIUMBISULFIITTI seuraavasti:
                  
                              a)
                           
                           
                              korvataan otsikko seuraavasti:
                              ”E 222 NATRIUMVETYSULFIITTI”
                           
                        
                              b)
                           
                           
                              korvataan raudan puhtautta koskeva eritelmä seuraavasti:
                              
                                          ”Rauta
                                       
                                       
                                          Enintään 10 mg/kg laskettuna SO2-pitoisuudesta”
                                       
                                    
                        
            
                  2)
               
               
                  Korvataan kohdassa E 325 NATRIUMLAKTAATTI kaliumtestiä koskeva eritelmä seuraavasti:
                  
                              ”Natriumtesti
                           
                           
                              Läpäisee testin”
                           
                        
            
                  3)
               
               
                  Korvataan kohdassa E 442 AMMONIUMFOSFATIDIT kuvausta koskevat eritelmät seuraavasti:
                  
                              ”Kuvaus
                              
                           
                           
                              Öljyinen neste tai puoliksi kiintoaine”
                           
                        
            
                  4)
               
               
                  Korvataan kohdassa E 556 KALSIUMALUMIINISILIKAATTI otsikko seuraavasti:
                  ”E 556 KALSIUMALUMIINISILIKAATTI
                      (1)
                  
               
            
                  5)
               
               
                  Korvataan kohdassa E 559 ALUMIINISILIKAATTI (KAOLIINI) otsikko seuraavasti:
                  ”E 559 ALUMIINISILIKAATTI (KAOLIINI)
                      (2)
                  
               
            
                  6)
               
               
                  Korvataan kohdassa E 627 DINATRIUMGUANYLAATTI määritelmässä oleva Einecs-numero seuraavasti:
                  
                              ”Einecs
                           
                           
                              226-914-1”
                           
                        
            
                  7)
               
               
                  Korvataan kohdassa E 628 DIKALIUMGUANYLAATTI määritelmässä oleva Einecs-numero seuraavasti:
                  
                              ”Einecs
                           
                           
                              221-849-5”
                           
                        
            
         (1)  Soveltamisaika: 31 päivään tammikuuta 2014.”
      
         (2)  Soveltamisaika: 31 päivään tammikuuta 2014.”